Der er dog formentlig et stort mørketal, da tallet ikke er et udtryk for det samlede antal smittede, da ikke alle med symptomer på virusset bliver testet. Fokus er på personer med tydelige symptomer. Derfor forventes det samlede antal smittede at være langt højere.

Hvis man holder opdateringen op med tal fra i går, kan man også se, at myndighederne har foretaget i alt 1.555 test. Det er det højeste antal på et døgn, siden man begyndte at foretage test den 27. januar.

Myndighederne er også kommet med en opdatering over antal smittede på Færøerne. Her er 80 testet positive.

Qvortrup Geisling: Dødsfald forventet

Da det første coronarelaterede dødsfald i Danmark blev meldt ud i weekenden, sagde DR's sundhedskorrespondent, Peter Qvortrup Geisling, at udviklingen ikke er overraskende.

- Statistisk er der så mange danskere, der er smittet med coronavirus, at det er forventeligt, at vi nu ser de første dødsfald. Sundhedsmyndighederne har vurderet, at mellem 1.600 og 5.600 danskere vil dø i forbindelse med coronasmitte, lød det.